ჩერნობილი (მინისერიალი)

ჩერნობილი (ინგლ. Chernobyl) — ხუთი სერიისგან შემდგარი ისტორიული დრამა, მინისერიალი შექმნილი და დაწერილია კრეიგ მაზინის მიერ. რეჟისორი კი იოჰან რენკია. მინისერიალი ამერიკული HBO-სა და ბრიტანული Sky UK-ს არხის ერთობლივი ნამუშევარია, რომელიც ასახავს ჩერნობილის ბირთვულ კატასტროფას, რომელიც 1986 წლის აპრილში მოხდა და მის შემდეგ განხორციელებულ უპრეცედენტო გაწმენდით სამუშაობებს. სერიალის მსახიობთა რიგში შევიდნენ: ჯარედ ჰარისი, სტელან სკარშგორდი, ემილი უოტსონი და პოლ რიტერი. მინისერიალის პრემიერა შედგა 2019 წლის 6 მაისს აშშ-ში და 7 მაისს გაერთიანებულ სამეფოში, რა დროსაც მიიღო კრიტიკოსების დადებითი შეფასება. ჩერნობილი დრამატიზებას ახდენს ნამდვილ ისტორიას, სადაც მოყოლილია ამბავი ადამიანის მიერ გამოწვეულ კატასტროფაზე. მინისერიალი აქცენტს აკეთებს 1986 წლის აპრილში, საბჭოთა უკრაინის ტერიტორიაზე მომხდარ ბირთვულ აფეთქებაზე, სადაც ნაჩვენებია თუ როგორ და რატომ მოხდა ეს კატასტროფა და იმ ხალხის ისტორიები, რომლებიც ებრძოდნენ შედეგებს და დაიღუპნენ კატასტროფის შედეგების დაძლევისას, აგრეთვე ნაჩვენებია ისიც, თუ როგორ ცდილობს საბჭოთა ხელისუფლება დამალოს კატასტროფის რეალური მიზეზები. მინისერიალის დიდი ნაწილი ეფუძნება პრიპიატის ადგილობრივების მოგონებებს, რომელიც მოყოლილია ბელარუსი ნობელიანტი მწერლის სვეტლანა ალექსიევიჩის წიგნში — ჩერნობილის ლოცვა. ჯარედ ჰარისი როგორც ვალერი ლეგასოვი, კურჩატოვის ინსტიტუტის დირექტორის მოადგილე, რომელიც მოიწვიეს სალიკვიდაციო სამუშაოებისთვის. სტელან სკარშგორდი როგორც ბორის შერბინა, სსრკ-ის მინისტრთა საბჭოს მდივანი. ემილი უოტსონი როგორც ულანა ხომიუკი, ბირთვული ფიზიკოსი მინსკიდან. ხომიუკი არის გამოგონილი პერსონაჟი, რომელიც უოტსონის თქმით არის „ბევრი სხვა მეცნიერის ამსახველი პერსონაჟი, რომლებიც უშიშრად მუშაობდნენ და დიდი საფრთხის მიუხედავად, ცდილობდნენ სიტუაციის გამოსწორებას.“ პოლ რიტერი როგორც ანატოლი დიატლოვი, ჩერნობილის ატომური ელექტროსადგურის მთავარი ინჟინერის ასისტენტი. ჯესი ბაკლი როგორც ლიუდმილა იგნატენკო, ვასილი იგნატენკოს მეუღლე. ადამ ნაგაიტისი როგორც ვასილი იგნატენკო, პრიპიატელი მეხანძრე და ჩერნობილის ხანძრის ჩასაქარობად მივლინებული ერთ-ერთი პირველი მეხანძრე. კონ ონეილი როგორც ვიქტორ ბრიუხანოვი, ჩერნობილის მმართველი. ედრიან როულინსი როგორც ნიკოლაი ფომინი, ჩერნობილის მთავარი ინჟინერი. სემ ტროუტონი როგორც ალექსანდრ აკიმოვი, ღამის ცვლის ზედამხედველი ჩერნობილის აეს-ზე. რობერტ ემსი როგორც ლეონიდ ტაპტუნოვი, ჩერნობილის უფროსი ინჟინერი. დევიდ დენსიკი როგორც მიხეილ გორბაჩოვი, სსრკ-ის კპცკ-ის პირველი მდივანი. მარკ ლევის ჯონასი როგორც ვლადიმირ პიკალოვი, საბჭოთა ქიმიური ძალების ხელმძღვანელი. ალან უილიამსი როგორც ალექსანდრ შარკოვი, კგბ-ის მდივანი. ალექს ფერნსი როგორც ანდრეი გლუხოვი, მეშახტეების ეკიპაჟის უფროსი. რალფ ინესონი როგორც ნიკოლაი ტარაკანოვი, ჩერნობილის ლიკვიდატორების ხელმძღვანელი. ბარი კეოგანი როგორც პაველი, სამოქალაქო ლიკვიდატორი. ფარეს ფარესი როგორც ბაჩო, ქართველი ჯარისკაცი, რომელიც ასწავლის პაველს. მაიკლ მაკელჰატონი როგორც ანდრეი სტეპაშინი, პროკურორი და სახელმწიფო ბრალმდებელი დიატლოვის, ბრუხანოვისა და ფომინის წინააღმდეგ. ადამ ლუნდგრენი როგორც ვიაჩესლავ ბრაჟნიკი, ჩერნობილის აეს-ის ტურბინების უფროსი ოპერატორი. კარლ დავიესი როგორც ვიქტორ პროსკურიაკოვი, ჩერნობილის რეაქტორის კონტროლის უფროსი ინჟინერ-სტაჟიორი. დონალდ სამპტერი როგორც ჟარკოვი, პრიპიატის აღმასკომის წევრი. ნადია კლიფორდი როგორც სვეტლანა ზინჩენკო, ექიმი რომელიც უვლის ვასილი იგნატენკოს და რადიაციით დაავადებულ სხვა ავადმყოფებს. ჯეიმი სივესი როგორც ანატოლი სიტნიკოვი, ფიზიკოსი, რომელიც გაგზავნეს ჩერნობილში აფეთქებული ბირთვის შესამოწმებლად. ბილი პოსტლეტვაიტი როგორც ბორის სტოლიარჩუკი, ჩერნობილის #4 მართვის პულტის უფროსი ინჟინერი. ↑ Petski, Denise. (July 26, 2017) ‘Chernobyl’ Miniseries Starring ‘The Crown’s Jared Harris Set By HBO & Sky – TCA. ციტირების თარიღი: November 24, 2017. ↑ The real Chernobyl HBO’s hit miniseries is ending, and here’s how its characters compare to their real-life counterparts (May 28, 2019). ციტირების თარიღი: June 1, 2019. ↑ „Emily Watson on her new TV drama, Chernobyl“. The Scotsman. JPIMedia. May 4, 2019. ციტირების თარიღი: May 28, 2019.